CELEX: 62021TN0174
Language: ro
Date: 2021-03-31 00:00:00
Title: Cauza T-174/21: Acțiune introdusă la 31 martie 2021 – Agrofert/Parlamentul

31.5.2021   
            
            
               RO
            
            
               Jurnalul Oficial al Uniunii Europene
            
            
               C 206/34
            
         
      Acțiune introdusă la 31 martie 2021 – Agrofert/Parlamentul
      (Cauza T-174/21)
      (2021/C 206/42)
      Limba de procedură: ceha
      
         Părțile
      
      
         Reclamantă: Agrofert, a.s. (Praga, Republica Cehă) (reprezentant: S. Sobolová, avocată)
      
         Pârât: Parlamentul European
      
         Concluziile
      
      Reclamanta solicită Tribunalului:
      
                  —
               
               
                  declararea acțiunii ca fiind admisibilă și întemeiată;
               
            
                  —
               
               
                  anularea deciziei Parlamentului European din 15 ianuarie 2021, A (2019) 8551 C (D 300153), prin intermediul căreia i s-a refuzat reclamantei accesul la documentele solicitate în conformitate cu Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei;
               
            
                  —
               
               
                  obligarea pârâtului la plata cheltuielilor de judecată;
               
            
                  —
               
               
                  adoptarea oricărei alte măsuri pe care o consideră necesară în prezenta cauză.
               
            
         Motivele și principalele argumente
      
      În susținerea acțiunii, reclamanta invocă două motive.
      
                  1.
               
               
                  Primul motiv, întemeiat pe susținerea că pârâtul nu a demonstrat întrunirea condițiilor necesare pentru refuzul accesului la documentele solicitate în conformitate cu Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei. Divulgarea documentelor solicitate nu putea conduce la subminarea activităților de anchetă, după cum susține pârâtul. Pârâtul nu a demonstrat că, în prezentul caz, acordarea accesului la documentele solicitate, al căror conținut este deja în parte accesibil publicului, nu prezintă niciun risc de compromitere specifică și reală a anchetei, și cu atât mai puțin un risc care să poată fi prevăzut în mod rezonabil.
               
            
                  2.
               
               
                  Al doilea motiv, întemeiat pe faptul că, în plus, pârâtul nu a ar fi luat în considerare interesul public superior pe care îl prezintă divulgarea documentelor solicitate, ceea ce în acest caz constă în respectarea valorilor statului de drept prin intermediul respectării drepturilor și libertăților fundamentale.